CELEX: 52016PC0653
Language: fi
Date: 2016-10-06
Title: Ehdotus NEUVOSTON ASETUS maataloustuotteiden yhteiseen markkinajärjestelyyn liittyvien tiettyjen tukien ja vientitukien vahvistamista koskevien toimenpiteiden määrittämisestä annetun asetuksen (EU) N:o 1370/2013 muuttamisesta

EUROOPAN KOMISSIO
            Bryssel 6.10.2016
            COM(2016) 653 final
            2016/0319(NLE)
            Ehdotus
            NEUVOSTON ASETUS
            maataloustuotteiden yhteiseen markkinajärjestelyyn liittyvien tiettyjen tukien ja vientitukien vahvistamista koskevien toimenpiteiden määrittämisestä annetun asetuksen (EU) N:o 1370/2013 muuttamisesta
            
               
         
         
            
               PERUSTELUT
            
            
               1.EHDOTUKSEN TAUSTA
            
            
               •Ehdotuksen perustelut ja tavoitteet
            
            
               
                  Unionin tuomioistuin kumosi 7. syyskuuta 2016 asiassa C-113/14 antamallaan päätöksellä maataloustuotteiden yhteisestä markkinajärjestelystä annetun asetuksen (Euroopan parlamentin ja neuvoston asetus (EU N:o 1308/2013) 7 artiklan, jossa määritettiin viitekynnykset tiettyjen maataloustuotteiden osalta, sillä perusteella, että perussopimuksen 43 artiklan 3 kohdan mukaisesti kyseiset viitekynnykset hyväksyy ainoastaan neuvosto komission ehdotuksesta. 
               
               
                  Tuomioistuin kumosi myös maataloustuotteiden yhteiseen markkinajärjestelyyn liittyvien tiettyjen tukien ja vientitukien vahvistamista koskevien toimenpiteiden määrittämisestä annetun neuvoston asetuksen (EU) N:o 1370/2013 julkisten interventiohintojen tason vahvistamista koskevan 2 artiklan sillä perusteella, että kyseinen artikla kytkeytyy erottamattomasti yhteisestä markkinajärjestelystä annetun asetuksen kumottuun 7 artiklaan. 
               
               
                  Koska tuomioistuin piti voimassa molempien säädösten kumottujen säännösten oikeusvaikutukset enintään viiden kuukauden ajan päätöksensä antamispäivästä, on sen vuoksi tarpeen muuttaa ennen kyseisen viiden kuukauden ajanjakson päättymistä asetusta (EU) N:o 1370/2013 lisäämällä siihen tuomioistuimen kumoamat viitekynnyksiä ja interventiohintojen tasoa koskevat säännökset ja tekemällä tiettyjä niistä aiheutuvia mukautuksia.
               
            
            
               •Yhdenmukaisuus muiden alaa koskevien politiikkojen säännösten kanssa
            
            
               
                  Ehdotuksessa noudatetaan tuomioistuimen päätöstä siltä osin kun on kyse yhteiseen markkinajärjestelyyn liittyvien viitekynnysten vahvistamista koskevasta oikeusperustasta. 
               
            
            
               •Yhdenmukaisuus unionin muiden politiikkojen kanssa
            
            
               
                  Ei sovelleta
               
            
            
               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE
            
            
               •Oikeusperusta
            
            
               
                  Euroopan unionin toiminnasta tehdyn sopimuksen 43 artiklan 3 kohta.
               
            
            
               •Toissijaisuusperiaate (jaetun toimivallan osalta) 
            
            
               
                  Ehdotus kuuluu EU:n ja jäsenvaltioiden jaettuun toimivaltaan ja on toissijaisuusperiaatteen mukainen.
               
            
            
               •Suhteellisuusperiaate
            
            
               
                  Ehdotus on suhteellisuusperiaatteen mukainen. 
               
            
            
               •Sääntelytavan valinta
            
            
               
                  Ei sovelleta
               
            
         
         
            
               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET
            
            
               •Jälkiarvioinnit/toimivuustarkastukset
            
            
               
                  Ei sovelleta
               
            
            
               •Sidosryhmien kuuleminen
            
            
               
                  Ei sovelleta
               
            
            
               •Asiantuntijatiedon keruu ja käyttö
            
            
               
                  Ei sovelleta
               
            
            
               •Vaikutustenarviointi
            
            
               
                  Ei sovelleta
               
            
            
               •Sääntelyn toimivuus ja yksinkertaistaminen
            
            
               
                  Ei sovelleta
               
            
            
               •Perusoikeudet
            
            
               
                  Ei sovelleta 
               
            
            
               4.TALOUSARVIOVAIKUTUKSET
            
            
               
                  Ehdotuksella ei ole vaikutuksia talousarvioon. 
               
            
            
               5.LISÄTIEDOT
            
            
               •Toteuttamissuunnitelmat, seuranta, arviointi ja raportointijärjestelyt
            
            
               
                  Ei sovelleta 
               
            
            
               •Selittävät asiakirjat (direktiivien osalta)
            
            
               
                  Ei sovelleta
               
            
         
         
            
               
                  •
                        Ehdotukseen sisältyvien säännösten yksityiskohtaiset selitykset
               
               
                  Ei sovelleta
               
            
            
               2016/0319 (NLE)
            
            
               Ehdotus
            
            
               NEUVOSTON ASETUS
            
            
               maataloustuotteiden yhteiseen markkinajärjestelyyn liittyvien tiettyjen tukien ja vientitukien vahvistamista koskevien toimenpiteiden määrittämisestä annetun asetuksen (EU) N:o 1370/2013 muuttamisesta
            
            
               EUROOPAN UNIONIN NEUVOSTO, joka
            
            
               ottaa huomioon Euroopan unionin toiminnasta tehdyn sopimuksen ja erityisesti sen 43 artiklan 3 kohdan,
            
            
               ottaa huomioon Euroopan komission ehdotuksen,
            
            
               sekä katsoo seuraavaa:
            
            
               (1)Unionin tuomioistuin kumosi 7 päivänä syyskuuta 2016 asiassa C-113/14
                  1
                antamallaan päätöksellä Euroopan parlamentin ja neuvoston asetuksen (EU N:o 1308/2013
                  2
                7 artiklan, jossa määritettiin viitekynnykset maataloustuotteiden osalta, sillä perusteella, että Euroopan unionin toiminnasta tehdyn sopimuksen, jäljempänä 'SEUT-sopimus', 43 artiklan 3 kohdan mukaisesti kyseiset viitekynnykset hyväksyy ainoastaan neuvosto komission ehdotuksesta.
            
            
               (2)Tuomioistuin kumosi myös neuvoston asetuksen (EU) N:o 1370/2013
                  3
                2 artiklan, jossa vahvistetaan julkisten interventiohintojen taso, sillä perusteella, että kyseinen artikla kytkeytyy erottamattomasti asetuksen (EU) N:o 1308/2013 kumottuun 7 artiklaan.
            
            
               (3)Tuomioistuin ilmoitti, että asetuksen (EU) N:o 1308/2013 7 artiklan ja asetuksen (EU) N:o 1370/2013 2 artiklan oikeusvaikutukset olisi pidettävä voimassa enintään viiden kuukauden ajan päätöksen antamispäivästä.
            
            
               (4)Sen vuoksi on tarpeen muuttaa asetusta (EU) N:o 1370/2013 ennen kyseisen viiden kuukauden ajanjakson päättymistä lisäämällä siihen tuomioistuimen kumoamat viitekynnyksiä ja interventiohintojen tasoa koskevat säännökset ja tekemällä tiettyjä niistä aiheutuvia mukautuksia.
            
            
               (5)Ottaen huomioon tuomioistuimen päätöksessään asettama määräaika tämän asetuksen olisi tultava voimaan päivänä, jona se julkaistaan,
            
            
               ON HYVÄKSYNYT TÄMÄN ASETUKSEN:
            
            
               1 artikla
            
            
               Muutetaan asetus (EU) N:o 1370/2013 seuraavasti:
            
            
               1)
                     Lisätään 1 a artikla seuraavasti: 
            
            
               ”1 a artikla
            
         
         
            
               Viitekynnys
            
            
               1.Vahvistetaan seuraavat viitekynnykset: 
            
            
               a)vilja-alalla: 101,31 euroa tonnilta; viitehinta koskee purkamatonta varastoon toimitettua tuotetta tukkuportaassa; 
            
            
               b)paddyriisi: 150 euroa tonnilta vakiolaadulle sellaisena kuin se määritellään asetuksen (EU) N:o 1308/2013 liitteessä III olevassa A kohdassa; viitehinta koskee purkamatonta varastoon toimitettua tuotetta tukkuportaassa; 
            
            
               c)asetuksen (EU) N:o 1308/2013 liitteessä III olevassa B kohdassa määritellyn vakiolaatuisen, pakkaamattoman sokerin osalta, vapaasti tehtaalla: 
            
            
               i)valkoinen sokeri: 404,4 euroa/tonni; 
            
            
               ii)raakasokeri: 335,2 euroa/tonni; 
            
            
               d)naudanliha-alalla: 2 224 euroa tonnilta urospuolisten nautojen laatu-/rasvaluokkaan R3 kuuluville ruhoille asetuksen (EU) N:o 1308/2013 liitteessä IV olevassa A kohdassa tarkoitetun, vähintään kahdeksan kuukauden ikäisten unionin nautaeläinten ruhojen luokitteluasteikon mukaisesti; 
            
            
               e)maito- ja maitotuotealalla; 
            
            
               i)246,39 euroa 100 kilogrammalta voita; 
            
            
               ii)169,80 euroa 100 kilogrammalta rasvatonta maitojauhetta; 
            
            
               f)sianliha-alalla: 1 509,39 euroa tonnilta sikojen vakiolaatuisille ruhoille, jotka on määritelty painon ja vähärasvaisen lihan osuuden perusteella asetuksen (EU) N:o 1308/2013 liitteessä IV olevassa B kohdassa tarkoitetun, unionin sianruhojen luokitteluasteikon mukaisesti seuraavasti: 
            
            
               i)ruhot, joiden paino on vähintään 60 kilogrammaa mutta alle 120 kilogrammaa: luokka E; 
            
            
               ii)ruhot, joiden paino on vähintään 120 kilogrammaa mutta enintään 180 kilogrammaa: luokka R; 
            
            
               g)oliiviöljyalalla: 
            
            
               i)1 779 euroa tonnilta ekstra-neitsytoliiviöljyn osalta; 
            
            
               ii)1 710 euroa tonnilta neitsytoliiviöljyn osalta; 
            
            
               iii)1 524 euroa tonnilta sellaisen oliivilamppuöljyn osalta, jonka vapaiden happojen aste on kaksi; määrästä vähennetään 36,70 euroa tonnilta kutakin vapaiden happojen lisäastetta kohden. 
            
            
               2.Edellä 1 kohdassa säädetyt viitekynnykset on tarkistettava säännöllisesti objektiivisten kriteerien perusteella, nimittäin tuotannon kehityksen, tuotantokustannusten ja erityisesti tuotantopanosten ja markkinoiden kehityksen perusteella. Tarvittaessa viitekynnykset on päivitettävä SEUT-sopimuksen 43 artiklan 3 kohdassa määrättyä menettelyä noudattaen tuotannon ja markkinoiden kehityksen pohjalta. 
            
            
               3.Viittauksia asetuksessa (EU) N:o 1308/2013 säädettyihin viitekynnyksiin on pidettävä viittauksina 1 kohdassa vahvistettuihin viitekynnyksiin.”
            
         
         
            
               2)
                     Korvataan 2 artikla seuraavasti:
            
            
               ”2 artikla
            
            
               Julkiset interventiohinnat
            
            
               1.Julkisen intervention hinnan tason 
            
            
               a)on tavallisen vehnän, durumvehnän, ohran, maissin, paddy- eli raakariisin ja rasvattoman maitojauheen osalta vastattava 1 a artiklassa vahvistettua vastaavaa viitekynnystä, kun kyse on kiinteään hintaan tapahtuvista ostoista, eikä se saa ylittää vastaavaa viitekynnystä, kun kyse on tarjouskilpailulla tapahtuvista ostoista; 
            
            
               b)on voin osalta vastattava 90:tä prosenttia 1 a artiklassa vahvistetusta viitekynnyksestä, kun kyse on kiinteään hintaan tapahtuvista ostoista, eikä se saa ylittää 90:tä prosenttia kyseisestä viitekynnyksestä, kun kyse on tarjouskilpailulla tapahtuvista ostoista; 
            
            
               c)on naudan- ja vasikanlihan osalta vastattava enintään asetuksen (EU) N:o 1308/2013 13 artiklan 1 kohdan c alakohdassa tarkoitettua tasoa. 
            
            
               2.Edellä 1 kohdassa tarkoitettuja tavallisen vehnän, durumvehnän, ohran, maissin, paddy- eli raakariisin julkisen intervention hintoja mukautetaan nostamalla tai laskemalla niitä näiden tuotteiden keskeisiin laatuvaatimuksiin perustuvien hintojen pohjalta. 
            
            
               3.Komissio antaa täytäntöönpanosäädöksiä, joilla määritetään tämän artiklan 2 kohdassa tarkoitettujen tuotteiden julkisen intervention hinnan korotukset ja alennukset kyseisessä kohdassa vahvistetuin edellytyksin. Nämä täytäntöönpanosäädökset hyväksytään 15 artiklan 2 kohdassa tarkoitettua tarkastelumenettelyä noudattaen.”
            
            
               3)
                     Korvataan 8 artiklan b alakohta seuraavasti:
            
            
               ”b)unionin markkinoilla saatavilla olevan ylijäämäsokerin hinta, tai jos mainituilla markkinoilla ei ole ylijäämäsokeria, 1 a artiklan c alakohdassa vahvistettu sokerin viitekynnys.”.
            
            
               2 artikla
            
            
               Tämä asetus tulee voimaan päivänä, jona se julkaistaan Euroopan unionin virallisessa lehdessä.
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä
            
            
               
                     Neuvoston puolesta
               
               
                     Puheenjohtaja
               
            
         
         
            
                  
                     (1)
                  Yhteisöjen tuomioistuimen tuomio 7.9.2016 asiassa C-113/14, Saksa v. parlamentti ja neuvosto, ECLI:EU:C:2016:635.
               
               
                  
                     (2)
                  Euroopan parlamentin ja neuvoston asetus (EU) N:o 1308/2013, annettu 17 päivänä joulukuuta 2013, maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta (EUVL L 347, 20.12.2013, s. 671). 
               
               
                  
                     (3)
                  Neuvoston asetus (EU) N:o 1370/2013, annettu 16 päivänä joulukuuta 2013, maataloustuotteiden yhteiseen markkinajärjestelyyn liittyvien tiettyjen tukien ja vientitukien vahvistamista koskevien toimenpiteiden määrittämisestä (EUVL L 346, 20.12.2013, s. 12).